O ProQure Pharma
Malá spoločnosť so silnou filozofiou
Webová stránka ProQure obsahuje lieky a výživové doplnky, ktoré vyvinul veterinár Mario Blom. Už ako študenta ho mimoriadne zaujímali farmaceutické a chemické vlastnosti liečiv. Vďaka tomuto záujmu vyvinul liečivá pre svoje ryby a holuby svojho otca. Svoje vedomosti zúročil po skončení štúdia. Jeho veterinárna prax sa zamerala na hospodárske zvieratá, predovšetkým na farmách s rozsiahlymi problémami. So svojim pragmatickým prístupom vždy hľadal vhodné riešenia konkrétnych ťažkostí, v prípade potreby aj vyvinutím magistrálnych veterinárnych liečiv pre každú farmu.
V roku 1984 Mario Blom založil spoločnosť Colombo (www.colombo.nl), zaoberajúcu sa uvádzaním na trh liečiv a prípravkov pre starostlivosť o holuby a ryby. Ukázalo sa, že liečiv pre ryby bol na trhu taký nedostatok, že všetka energia podniku sa musela sústrediť práve na ne. Založenie prvej rybacej nemocnice v roku 1993 vzbudilo medzinárodnú pozornosť. Mario Blom sa stal známym vďaka svojim chirurgickým zákrokom na rybách, ktoré odvysielala i televízia.
V roku 2001 Mario Blom predal spoločnosť Colombo, uľavil zo svojho náročného životného rytmu a dnes žije striedavo v Holandsku a Španielsku. Starí priatelia zo sveta holubárstva ho však nenechali na pokoji a neustále pýtali o rady. Na našej stránke nájdete výsledky jeho laboratórnej práce, ktorá je vždy zameraná na praktické použitie prípravkov.